SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miroslava Gajdošová, Mgr.	
Znalosť cudzích jazykov:	Anglický, Nemecký, Ruský	

2.	Zahraničná pracovná cesta

Štát / mesto:	Česká republika, Liberec	
Názov a adresa 
prijímajúcej organizácie:	Národní institút detí a mládeže, Sámova 3, 10100 Praha 10
Miesto konania: Unihotelu Liberec Voroněžská 1329/13, Liberec	
Účel cesty:	Seminár Živá knižnica naživo	
Spôsob financovania 
(kto hradí cestovné, pobytové náklady, iné výdavky):	IUVENTA – cestovné náklady
Národní institút detí a mládeže – ubytovanie, strava	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.3.2013	•	Príchod na miesto podujatia a ubytovanie.
•	Účasť na workshope	
28.3.2013	•	Raňajky
•	Energiser a prvá časť panelu expertov
•	Obed
•	Panel expertov, podieľajúcich sa na Živej knižnici 
•	Diskusia
•	Záver a večera	
29.3.2013	•	Odchod účastníkov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
27.3.2013	Po príchode na miesto podujatia a ubytovaní nasledoval krátky vstup v rámci seminára Živá knižnica naživo. Seminár, začínal o dva dni skôr, t.j. 25.3.2013, pričom na 27.3 a 28.3.2013 bolo naplánované zdieľanie skúseností s expertmi, ktorí Živú knižnicu realizujú pravidelne. 
Cieľom seminára bolo:
•	Oboznámiť účastníkov s rôznymi modelmi Živej knižnice,
•	Umožniť účastníkom diskutovať s odborníkmi o príkladoch dobrej praxe,
•	Sieťovať ľudí, ktorí sa venujú Živej knižnici v Českej republike a na Slovensku.
IUVENTA – Slovenský inštitút vzdelávania prezentovala Tradičnú Živú knižnicu, ktorá je organizovaná pri príležitosti Dňa ľudských práv a hlavne metodológiu tréningu kníh a knihovníkov, ktorý predchádza Živej knižnici, ako ja model Živej knižnice vo Vašej réžii.
V rámci posledného bloku daného dňa účastníci vytvorili skupiny, ktoré niesli pomenovanie jednotlivých aktérov (kniha, knihovník, organizátor, účastníci – žiaci, účastníci – verejnosť) v Živej knižnici, pričom sa v nich diskutovalo o postavení a úlohách daného človeka v procese prípravy a realizácie Živej knižnice.
 Základné otázky, ktoré mali skupiny zodpovedať, boli: 
•	Aká je úloha daného človeka počas prípravy, realizácie a pri vyhodnocovaní;
•	Ako vyhľadávať ľudí pre danú pozíciu;
•	Ako použiť týchto ľudí pre účely propagácie.
	
28.3.2013	Po úvodnom energiseri nasledovalo definovanie očakávaní pre daný deň. Jeho cieľom bolo spoznať 3 modely Živej knižnice. Počas dňa mali prezentáciu:

Antonín Ferdan (Liberecká občanská společnost, o. s), prezentoval model malej Živej knižnice, v ktorom absentuje tréning živých kníh. Namiesto neho je s každou knihou vedený krátky rozhovor, kde kniha rozpovie svoj príbeh a dostane od organizátorov odporúčania. Živé knižnice prebiehajú ako krátke, maximálne trojhodinové podujatia, pričom tematicky sa nezameriavajú na tému ľudských práv, ale na zaujímavé príbehy vo všeobecnosti, čo je využiteľné aj ako doplnok hodín histórie. Organizácia efektívne využíva na organizovanie podujatí dobrovoľníkov, pričom dôraz je kladený na to, aby na akcii participoval jeden skúsený knihovník. Ten zaúča ďalších knihovníkov. Organizácia nemá ani vlastný, overený ,,pool“ kníh, tie sú vyberané náhodne a tak sa menia počas jednotlivých knižníc. Živá knižnica bola predstavená skôr jako metóda, uplatniteľná aj na kariérové poradenstvo, alebo aj iné témy.

Hana Syslová (NESEHNUTÍ – NEzávislé Sociálně Ekologické HNUTÍ) predstavila model, ktorý sa striktne sústreďuje na metódu živých knižníc tak, ako bola vytvorená v Dánsku. Živá knižnica sa explicitne zameriava na tému  boja proti predsudkom a boja za ľudské práva. Nejedná sa však o masové podujatie, ale skôr o malé Živé knižnice s maximálnym počtom 5 kníh a troma čitateľmi.

Miroslava Gajdošová (IUEVNTA – Slovenský inštitút mládeže) predstavila dva druhy Živých knižníc: Tradičnú Živú knižnicu a Živú knižnicu vo Vašej réžii.
•	Tradičná Živá knižnica je organizovaná pri príležitosti Dňa ľudských práv, pričom Živá knižnica je hlavným podujatím, ktoré dopĺňajú iné sprievodné aktivity – najčastejšie workshop partnerských organizácií. Jej súčasťou je dvojdňový tréning kníh a knihovníkov, vedený podľa metodiky IUVENTY. 
•	Koncom roka 2012 bola zavedená služba Živá knižnica vo Vašej réžii, umožňujúca subjektom v regiónoch (školy, CVČ, občianske združenia a podobne), objednať si zorganizovanie Živej knižnice v mieste ich pôsobenia. Tieto knižnice majú maximálne 5 kníh a sú väčšinou napasované na školský rozvrh.

Nasledovala diskusia, v ktorej experti odpovedali na otázky účastníkov. Tie sa týkali hlavne ich skúseností s krízovými situáciami, vyhľadávaní a prípravou kníh a knihovníkov, ako aj vymedzenia cieľovej skupiny, modifikácií metodiky Živej knižnice – ich silné a slabé stránky.
	
29.3.2013	Odubytovanie a odchod z miesta podujatia.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Modely Živej knižnice, využívané v Českej republike, sú časovo a finančne nenáročnejšie, než slovenský model. Základom je dobrovoľnícka práca, ktorá je u nás málo využívaná. Tu sa nachádza priestor pre zlepšenie a pre zapojenie dobrovoľníkov, ktorí tak budú mať možnosť naberať skúsenosti s touto metódou, ako aj s organizovaním podujatí vo všeobecnosti.
Do budúcna by bolo zaujímavé pripraviť projekt s českými partnermi a organizovať česko-slovenské stretnutie organizátorov/knihovníkov Živej knižnice, kde by bolo možné zdieľať svoje skúsenosti, sieťovať organizátorov a napomôcť tak česko-slovenským partnerstvám.	

6.	Prehľad prinesenej dokumentácie a miesto jej uloženia 

-	

7.	Osobitne vyhodnotený očakávaný prínos ZPC 

Prínosy ZPC:
•	Zoznámenie sa s inými typmi Živej knižnice, ktorá je realizovaná bez tréningu a jej zameranie nie je explicitne vymedzené na ľudské práva, ale napríklad aj na kariérové poradenstvo, prípade ako metódu výučby histórie,
•	Seminár bol zároveň príležitosťou pre porovnanie metód prípravy a realizácie Živých knižníc, ktoré sa používajú v Českej republike. Týmto môžeme získavať inovácie do realizácie národných konzultácií s mládežou a zabezpečiť tak vyššiu kvalitu získaných informácií, ale i vyššiu participáciu mládeže v celom procese.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
O výsledkoch ZPC boli informovaní zamestnanci Oddelenia rozvoja práce s mládežou a Oddelenie vzťahov s verejnosťou.	

Súhlasím so zverejnením tejto správy na internete

Dátum:	8.4.2013	
Správu vypracoval
(meno a priezvisko, podpis):	Miroslava Gajdošová, Mgr.	
Správu schválil
(meno a priezvisko, podpis):	Viliam Michalovič, Ing.